คือแฟนผมประจำเดือนไม่มา 2 จะ 3 เดือนแล้วคับ แล้วผมมีอะไรกับแฟนแต่ไม่ได้ใส่ถุงแลเวก็หลั่งข้างนอก จะมีโอกาสท้องสูงมั้ยคับ หลั่งนอกคือไม่ได้ใกล้ๆอวัยวะเพศหญิงเลยนะคับ
สวัสดีค่ะ การมีเพศสัมพันธ์โดยใช้วิธีการหลั่งนอกนั้น ถือเป็นวิธีคุมกำเนิดที่มีประสิทธิภาพต่ำ โดยจะมีโอกาสตั้งครรภ์ที่ประมาณ 4%-22% ทั้งนี้ ขึ้นอยู่กับความรวดเร็วของฝ่ายชายในการดึงอวัยวะเพศออกก่อนที่จะมีการหลั่งน้ำอสุจิเกิดขึ้น รวมถึงหากได้มีเพศสัมพันธ์ต่ออีกทันที ก็จะมีโอกาสตั้งครรภ์เพิ่มขึ้นได้ จากการที่มีอสุจิค้างอยู่ในท่อปัสสาวะและออกมากับน้ำหล่อลื่นดังนั้น หากประจำเดือนขาดหายไป 2-3 เดือนแล้ว ควรลองตรวจหาการตั้งครรภ์ดูเป็นอันดับแรก หากตรวจไม่พบ การที่ประจำเดือนไม่มา ก็จะเกิดจากสาเหตุอื่นๆ เช่น มีความเครียด ทำงานหนัก พักผ่อนน้อย อดนอน อดอาหาร มีน้ำหนักลด หรือมีน้ำหนักเพิ่มขึ้นเร็ว มีภาวะไทรอยด์ฮอร์โมนผิดปกติ การผลิตฮอร์โมนของรังไข่ผิดปกติ มีพังผืดในมดลูก มีเนื้องอกในต่อมใต้สมอง เป็นต้นหากตรวจไม่พบการตั้งครรภ์ และประจำเดือนยังคงไม่มา ก็ควรไปพบแพทย์เพื่อตรวจหาสาเหตุค่ะ